Ericu950/Stoicheia-meter-silver huggingface dataset:
φιλόκοσμοι γὰρ οἱ Χαλδαῖοι , χρυσῷ δὲ καὶ χεῖρας καὶ δέριν καταλαμπρύνουσι , καὶ αὐτὴν δὲ τρίχα στεφανοῦσιν ἔσθ ὅτε 0 .
νενόμισται δὲ καὶ τοῦτο παρ αὐτοῖς καὶ ἀνδροπρεπὲς , γνώρισμά τε τῆς ἀνωτάτω λοιπὸν εὐγενείας καὶ τῶν εἰς ἀνδρείαν ἐπαίνων οὐκ ἀμοιροῦν .
τούτων δὲ ὧδε τετελεσμένων , ᾤχετο μὲν ὁ Ἰούδας οἷπερ ἦν ἐν ἀρχαῖς ὁ σκοπὸς αὐτῷ .
ἡ δὲ πρὸς τὴν τοῦ πατρὸς ἑστίαν ἀνεκομίζετο , καὶ δὴ καὶ ἐν καλῷ τῆς ἐλπίδος ἦν κυοφοροῦσα λοιπόν .
ἐπειδὴ δὲ τοῦτο μεμάθηκεν ὁ Ἰούδας , τεθνάναι δεῖν ἔφη τὸ γύναιον ὡς πεπορνευμένον 0 .
ὡς δὲ ἦν ἐν ἐσχάτοις , παρέδειξεν αὐτῷ τὴν ῥάβδον καὶ τὰ λοιπὰ , λέγουσα ·
ἐκ τοῦ ἀνθρώπου οὗτινος ταῦτά ἐστιν , ἐγὼ ἐν γαστρὶ ἔχω .
ἐπίγνωθι τίνος ὁ δακτύλιος , καὶ ὁ ὁρμίσκος , καὶ ἡ ῥάβδος αὕτη 0 .
ἐπέγνω δὲ Ἰούδας καὶ εἶπε , δεδικαίωται Θάμαρ ἢ ἐγώ 0 .
Οὗ ἕνεκα οὐκ ἔδωκα αὐτὴν Σηλὼμ τῷ υἱῷ μου ;
καὶ οὐ προσέθετο ἔτι γνῶναι αὐτήν .
ἐγένετο δὲ , φησὶν , ἡνίκα ἔτικτε , καὶ τῇδε ἦν δίδυμα ἐν τῇ γαστρὶ αὐτῆς .
ἐγένετο δὲ ἐν τῷ τίκτειν αὐτὴν , ὁ εἷς προεξήνεγκε τὴν χεῖρα αὐτοῦ .
λαβοῦσα δὲ ἡ μαῖα , ἔδησεν ἐπὶ τὴν χεῖρα αὐτοῦ κόκκινον , λέγουσα ·
Οὗτος ἐξελεύσεται πρότερος ·
ὡς δὲ ἐπισυνήγαγε τὴν χεῖρα , εὐθὺς ἐξῆλθεν ὁ ἀδελφὸς αὐτοῦ .
ἡ δὲ εἶπε ·
τί διεκόπη διὰ σὲ φραγμός ;
καὶ ἐκάλεσε τὸ ὄνομα αὐτοῦ , Φαρές .
μετὰ τοῦτο ἐξῆλθεν ὁ ἀδελφὸς αὐτοῦ , ἐφ ὧν ἦν ἐν τῇ χειρὶ αὐτοῦ τὸ κόκκινον ·
καὶ ἐκάλεσε τὸ ὄνομα αὐτοῦ , Ζαρᾶ .
καὶ ταυτὶ μὲν ἔφην ἀπό γε τοῦ γράμματος .
κεκρυμμένος δὲ πάλιν τῶν ἀναγκαίων ὁ νοῦς 0 .
ὃν καὶ ὅπως ἂν ἔχοι , διασκεψόμεθα , καὶ οὐκ εἰς μακράν 0 .
χρῆναι δὲ οἶμαι καὶ πρό γε τῶν ἄλλων ἐκεῖνο εἰπεῖν , ὅτι κ ἂν εἰ γένοιντό πως ἐν τοῖς οὐ σφόδρα σεμνοῖς οἱ δόξαν ἔχοντες τὴν διαφανῆ παρά γε τῇ θεοπνεύστῳ Γραφῇ , Θεοῦ τι τῶν ἀναγκαίων εἰς ὄνησιν εὖ μάλα διοικουμένου , διωσόμεθά ποι μακρὰν τὸ ἐκ τοῦ σκανδαλίζεσθαι βλάβος ·
εἰ ἐν λόγῳ ποιούμεθα τὸ εἶναι σοφοὶ καὶ ἀγχίνοοι , καὶ τῶν οἰκονομικῶς χρειωδέστατα δρωμένων οὐκ ἀνεπιστήμονες 0 .
ἐννοῶμεν γὰρ , ὅτι καὶ ὁ μακάριος προφήτης Ὠσηὲ γυναῖκα μὲν πόρνην ἑαυτῷ κατεμισθοῦτό ποτε , καὶ τὸν οὕτω διαβεβλημένον οὐ παρῃτεῖτο γάμον , καὶ τέκνων ἀπηχθημένων κεχρημάτικε πατήρ ·
οἷς ἦν ὀνόματα ·
Οὐ λαός μου , καὶ , Οὐκ ἠλεημένη 0 .
καὶ τί τὸ χρῆμα καὶ ἐπὶ τίσιν ἐπράττετο , διειπεῖν οὐκ ὀκνήσομεν .
ἐπειδὴ γὰρ τοῖς τῶν προφητῶν κηρύγμασιν ἀντεφέροντο τῶν ἐξ Ἰσραὴλ οἱ δοκοῦντες εἶναι περιφανέστατοι , καὶ ἀπαράδεκτος αὐτοῖς ὁ θεῖος ἦν λόγος ·
ἐπράττετο διὰ τῶν ἁγίων ἐκεῖνα κατὰ καιροὺς , ἵνα κ ἂν γοῦν ἐν αὐτοῖς τοῖς δρωμένοις τὰ ἐσόμενα βλέποντες καθάπερ ἐν πίνακι λαμπρῶς καὶ ἀναφανδὸν γεγραμμένα , πρὸς τὴν τοῦ συμφέροντος εὕρεσιν καταθεῖεν τὸν νοῦν , καὶ πρός γε τὸ δεῖν ἑλέσθαι τὸ ὠφελοῦν αὐτοί τε μεταφοιτήσειαν , ἀναπείθοιεν δὲ καὶ ἑτέρους 0 .
ἐμάνθανον γὰρ , ὅτι καὶ οὐ λαὸς ἔσονται κατὰ καιροὺς , καὶ ἐν τοῖς οὐκ ἠλεημένοις κατατετάξονται , σκληροί τε καὶ ἀφιλήκοοι , καὶ τί γὰρ οὐχὶ τῶν τοιούτων ἠῤῥωστηκότες καὶ μέχρι παντὸς ἐξεληλεγμένοι 0 ;
τὸ δέ γε τῇ πόρνῃ συγκατηυλίσθαι τυχὸν τὸν προφήτην , τύπος ἦν ἄρα Θεοῦ , καθάπερ τινὶ πόρνῃ καὶ μυσαρωτάτῃ γυναικὶ τῇ τῶν Ἰουδαίων Συναγωγῇ συνῳκηκότος τρόπον τινὰ , καὶ παίδων γένεσιν τὴν ἀπηχθημένην ἀπ αὐτῆς ἑλομένου 0 .
ἐννοοῦντες οὖν ἄρα τῆς κατὰ καιροὺς οἰκονομίας τοὺς τρόπους , ψόγου καὶ καταβοῆς τῆς ἐπί γε τῷ πορνεῦσαι , φημὶ , αὐτήν τε τὴν Θάμαρ καὶ μέντοι καὶ τὸν Ἰούδαν εἰκότως ἀπαλλάξομεν ·
σύνοδον δὲ μᾶλλον οἰκονομικὴν γενέσθαι φαμέν .
ἡ μὲν γὰρ ἐπεθύμει γονῆς ἐλευθέρας , τοῦ κατὰ νόμον συνῳκηκότος ἐστερημένη ·
ὁ δὲ ἦν ἤδη πως οὐκ ἐν αἰτίᾳ πολλῇ τοῦ καὶ , εἴπερ ἕλοιτο , συνελθεῖν ἑτέρᾳ , τεθνεώσης αὐτῷ τῆς πρώτης .
κοινωνίας δὲ τῆς πνευματικῆς καὶ μὴν καὶ τόκου τοῦ νοητοῦ σύνοδός ποι πάντως ἡμῖν καὶ ἀπότεξις σωματικὴ καταγράψειεν ἂν ἐφ ἑαυτῆς τοὺς τύπους .
χειραγωγηθείη γὰρ ὧδε καὶ οὐχ ἑτέρως ἂν μᾶλλον ἐπὶ τὸ ἀληθὲς ὁ ἀνθρώπινος νοῦς 0 .
καταβέβηκε τοίνυν Ἰούδας , καὶ ἀφίκετο πρὸς ἄνθρωπον , ᾧ ὄνομα Ἵρας .
Αἰπόλος δὲ οὗτος καὶ τεχνίτης τὰ ποιμενικά 0 .
καὶ τὴν Σαβᾶν ἐκεῖσε θεασάμενος , ἐποιεῖτο μὲν σύνοικον , μητέρα δὲ καὶ τριῶν ἀπέδειξε τέκνων ·
ἣρ δὴ λέγω καὶ Αὐνᾶν , καὶ μέντοι καὶ Σηλώμ 0 .
καὶ ὁ μὲν Ἣρ δερμάτινος , τουτέστι σάρκινος , ἑρμηνεύεται ·
πεπληγὼς δὲ καρδίαν Αὐνᾶν 0 ·
ἐκσπασμὸς δὲ ὁ τρίτος , ἤγουν ὑπόλυσις καὶ εἰρήνευσις 0 .
καταβέβηκε δὲ καὶ ἐξ οὐρανῶν , καθάπερ ἔκ τινος ἁγίας γῆς , ὁ μονογενὴς τοῦ Θεοῦ Λόγος , ὁ ἀληθῶς ὑμνούμενος , καὶ τῆς βασιλείας τὴν δόξαν φυσικῶς ἀνημμένος 0 .
τουτὶ γὰρ ἡμῖν τὸ Ἰούδα πρόσωπον ὑπεμφήνειεν ἄν ·
αἴνεσιν μὲν γὰρ ἡ τοῦ ὀνόματος σημασία δηλοῖ .
βασιλικωτάτη δὲ τῶν ἄλλων , καὶ ἐν ταῖς εἰς ἄκρον ὑπεροχαῖς ἡ Ἰούδα τέθειται φυλή 0 .
τοιγάρτοι καὶ ὁ θεσπέσιος Ἰακὼβ , τὴν ἐπ αὐτῷ ποιούμενος εὐλογίαν , Ἰούδα φησὶ , Σὲ αἰνέσαισαν οἱ ἀδελφοί σου .
μεμαρτύρηκε δὲ καὶ ὁ σοφώτατος Παῦλος , ὡς ἐκ τῆς Ἰούδα φυλῆς ἀνέφυ Χριστὸς , ὁ παρὰ πάσης κτίσεως ὑμνούμενος .
καταβέβηκε τοίνυν ὁ μονογενὴς τοῦ Θεοῦ Λόγος , καὶ ἐπεφοίτησε μὲν τῇ ἐρήμῳ Μαδιὰμ διαποιμαίνοντι τότε τῷ μακαρίῳ Μωσεῖ .
ὤφθη γὰρ αὐτῷ ἐν εἴδει πυρὸς ἐν τῇ βάτῳ , καὶ συνήφθη τρόπον τινὰ δι αὐτοῦ , καθάπερ ἀλλοφύλῳ Χαναναίᾳ γυναικὶ , τῇ κατ Αἴγυπτον Συναγωγῇ τῶν υἱῶν Ἰσραήλ 0 ·
καθάπερ ἀμέλει καὶ ὁ Ἰούδας διὰ τοῦ ποιμαίνοντος τῇ Σαβᾷ , ἢ διερμηνεύεται ὕψωσίς τε καὶ ἔπαρσις 0 .
κεκλημένη γὰρ ὥσπερ εἰς οἰκειότητα τὴν ὡς πρὸς Θεὸν ἡ τῶν Ἰουδαίων Συναγωγὴ , χθαμαλὴ μὲν ἦν οὐκέτι καὶ πεπατημένη , καὶ τὸ τῆς δουλείας ἔχουσα σμικροπρεπὲς , ὑψηλὴ δὲ γέγονε καὶ διαφανής 0 .
λελύτρωται γὰρ ὡς ἐκ καμίνου σιδηρᾶς , καὶ ἐξ οἴκου δουλείας , κατὰ τὸ γεγραμμένον 0 .
Εἶτα τῆς ἐν Αἰγύπτῳ Συναγωγῆς τῆς ὡς ἀλλοφύλου τε καὶ εἰδωλολατρούσης ποτὲ τρεῖς γεγόνασι λαοὶ , τὴν υἱῶν τάξιν ἀποπληροῦντες Θεῷ , καὶ μιᾶς μὲν ὥσπερ ἐκπεφυκότες μητρὸς , μερισάμενοι δὲ τὴν ἐν χρόνῳ γένεσιν 0 .
καὶ τίνα δὴ τρόπον , ἐροῦμεν οὐκ εἰς μακράν .
Εἶτα τὴν Θάμαρ πρώτῳ μὲν τῷ Ἣρ , ὃς ἦν πρωτότοκος , συνῆψεν Ἰούδας .
ἐπεὶ δὲ πονηρὸν ὄντα διώλεσε Θεὸς , διαδέχεται τὸν γάμον εὐθὺς ὁ Αὐνᾶν , ὃς ἦν καὶ γενέσει καὶ χρόνῳ δεύτερος .
ὁ δὲ ἐπείπερ οὐκ ἤθελεν ἐγεῖραι σπέρμα τῷ ἀδελφῷ , συνδιόλλυται τῷ πρώτῳ , θείας καὶ αὐτὸν εἰς τοῦτο ὑπενεγκούσης ὀργῆς .
Εἶτα τὸν τρίτον , τουτέστι , τὸν Σηλὼμ , οὐκ ἐφίησιν ὁ πατὴρ μεταποιεῖσθαι τοῦ γάμου , μὴ ἄρα τοῖς πρώτοις συναπόληται δεδιώς .
καὶ τί δὴ τὸ χρῆμα , διειπεῖν πειράσομαι σοφοῦντος Θεοῦ .
τὴν γάρ τοι πρώτην τε καὶ ἐν Αἰγύπτῳ Συναγωγὴν , ἣν ἀλλόφυλον εἶναι δεδώκαμεν , διά τοι τὸ λίαν ἀπηγριῶσθαι τότε τρόποις τε καὶ ἔθεσιν Ἑλληνικοῖς , μεταῤῥυθμίσας Θεὸς , διὰ πολιτείας ἐκ νόμου , νέαν ὥσπερ ἀπέδειξε Συναγωγὴν , καὶ οἱονεί πως ἑτέραν παρὰ τὴν πρώτην 0 .
καὶ τοῦτό ἐστιν ἡ Θάμαρ .
ἄθρει δὲ , ὅπως καὶ ἐν ταῖς τῶν ὀνομάτων ἑρμηνείαις εὑρίσκεται τὸ μυστήριον .
διερμηνεύεται γὰρ ἡ Θάμαρ , ἔκλειψις , ἢ σαλευομένη .
σεσάλευται δὲ καὶ ἐκλέλοιπεν ἀληθῶς ἡ τῶν Ἰουδαίων Συναγωγή .
πῶς ἢ τίνα τρόπον 0 ;
Οὐ γὰρ μεμένηκεν ἀκατάσειστος εἰς τὸ παντελὲς ἡ κατὰ νόμον λατρεία , παρακεχώρηκε δὲ τῇ ἐν πνεύματι .
καὶ εἰσεκομίσθη λοιπὸν ἡ διὰ Χριστοῦ , κατηγοροῦσα τῆς πρώτης , ὡς οὐκ ἐχούσης τὸ ἄμεμπτον .
ἡρμόσατο δὲ καὶ ὁ Χριστὸς τὴν Ἐκκλησίαν καθάπερ τινὰ παρθένον ἁγνὴν , τὴν ἀρχαίαν ἐκείνην καὶ πρώτην ἀφείς .
ἔκλειψις δὴ οὖν καὶ σαλευομένη ταύτῃτοι δικαίως ἡ τῶν Ἰουδαίων νοεῖται Συναγωγή .
ὅτι δὲ οὐδεὶς ἐν νόμῳ δικαιοῦται παρὰ Θεῷ , οὔ τε μὴν ἐν τῇ τῶν Ἰουδαίων Συναγωγῇ τῆς τοῦ Θεοῦ γαληνότητος ἡ μέθεξις ἦν  Ὁ γὰρ νόμος ὀργὴν κατεργάζεται , κατὰ τὸ γεγραμμένον  , ὑποφήνειεν ἂν αἰνιγματωδῶς τῶν Ἰούδα παίδων ἡ γένεσις , συνῳκηκότων τῇ Θάμαρ .
ἣρ μὲν γὰρ ὁ πρωτότοκός ἐστι δερμάτινος , ἤτοι γήϊνος .
ἐπείπερ δὲ ἦν πονηρὸς , θανάτῳ κατεδικάζετο .
πονηρὸς δὲ κατὰ τὸ ἀληθὲς ὁ πρῶτος ὤφθη λαὸς , καταγογγύζων Θεοῦ καὶ λέγων ·
μὴ δυνήσεται ὁ Θεὸς ἑτοιμάσαι τράπεζαν ἐν ἐρήμῳ ;
ἐπεὶ ἐπάταξε πέτραν , καὶ ἐῤῥύησαν ὕδατα , καὶ χείμαῤῥοι κατεκλύσθησαν , μὴ καὶ ἄρτον δύναται δοῦναι ;
ἀλλὰ καὶ ὅτε τὴν γῆν τῆς ἐπαγγελίας κατασκεψάμενοι παρῆσαν οἱ ἀπεσταλμένοι , ὡς αὐτίκα δὴ μάλα ἀπολούμενοι μειρακιωδῶς ὠλοφύροντο , τὸν πάντα ἰσχύοντα Θεὸν ταῖς ἀπειθείαις περιυβρίζοντες .
τοιγάρτοι καὶ διολώλασι , καὶ εἰσβέβηκε μὲν οὐδεὶς εἰς τὴν γῆν τῆς ἐπαγγελίας , πέπτωκε δὲ τὰ κῶλα αὐτῶν ἐν τῇ ἐρήμῳ , κατὰ τὸ γεγραμμένον .
Οὐκοῦν ὁ πρωτότοκος Ἣρ , τουτ έστιν , ὁ πονηρός τε καὶ σαρκικὸς , διόλωλε πρῶτος , καρπὸν οὐδένα ἔχων εὐσεβείας .
τουτὶ γὰρ ὑπεμφήνειεν ἂν ἡμῖν ὡς ἐν τύπῳ πάλιν ἡ ἀπαιδία 0 ·
εἰκόνες γὰρ ὥσπερ τῶν ἐν νοήσει τὰ αἰσθητά 0 1 .
Εἶτα μετ ἐκεῖνον δεύτερος ὥσπερ τις υἱὸς τοῦ λυτρωσαμένου Θεοῦ , καὶ ἐξ οἴκου δουλείας ἐξαγαγόντος , ὁ μετ ἐκείνους λαός 0 1 ·
ὃς διεκομίσθη μὲν τὸν Ἰορδάνην , στρατηγοῦντος Ἰησοῦ , κεκληρονόμηκε δὲ τὴν γῆν τῆς ἐπαγγελίας .
γέγονε δὲ μετὰ τοῦτο καὶ ὑπὸ κριτὰς , ἀλλ ὑποπέπτωκε καὶ αὐτὸς ἀγανακτήσει τῇ ἄνωθεν .
ἦν γὰρ ἀληθῶς Αὐνᾶν , τουτέστι πεπληγὼς καρδίαν .
ἐτράπετο γὰρ ἐκτόπως εἰς πολυθεΐαν , τὸν ἕνα καὶ φύσει καὶ ἀληθῶς καταλελοιπώς .
Οὐκοῦν καὶ ἀπώλετο καὶ δεδούλευκεν ἀλλοφύλοις .
ταυτὶ γὰρ ἡμᾶς ἡ τῶν καλουμένων Κριτῶν ἐδίδαξε βίβλος .
τέθνηκε τοίνυν ἐν ἀπαιδίᾳ καὶ οὗτος , καθὼς καὶ ὁ Ἣρ , σπείρων εἰς οὐδὲν , τουτ έστιν εἰς γῆν 0 .
ὅθεν ἦν εἰκὸς οὐδένα πάντως ἀποκερδάναι καρπὸν , ἢ καὶ ἀναστῆσαι σπέρμα τῷ ἀδελφῷ αὐτοῦ .
κατώκνησε δὶ καὶ ὁ μέσος τε καὶ ὡς ἐν χρόνῳ δεύτερος λαὸς , διὰ τῆς κατὰ νόμον ἐπιεικείας ἀντὶ τῶν ἀπειθησάντων ἑαυτὸν ὥσπερ ἀναστῆσαι Θεῷ , καὶ νέον ἤδη πως ἀνταναφύντα λαὸν ἐπιδεῖξαι διὰ πραγμάτων 0 .
τοῦτο γάρ ἐστιν , οἶμαι , αἰνιγματωδῶς τὸ ἀναστῆσαι σπέρμα τῷ ἀδελφῷ αὐτοῦ .
ἀνῃρημένοιν δὴ οὖν τοῖν δυοῖν ὡς ἐπ  αἰτίαις εὐλόγοις  ὁ μὲν γὰρ ἦν πονηρὸς , ὁ δὲ πεπληγὼς καρδίαν  , ἐξείργει τὸν τρίτον τῆς πρὸς Θάμαρ ὁμιλίας , δεδιὼς δὴ ὁ πατὴρ μὴ ἄρα πως τοῖς ἤδη διολωλόσι καὶ αὐτὸς καταφθείροιτο 0 .
τὸν γάρ τοι τρίτον λαὸν τὸν οἱονεὶ καὶ νεώτατον , τὸν ὡς ἐν λοίσθῳ καιρῷ τῶν ἁγίων προφητῶν  μεθ  ὧν καὶ γείτων εὐθὺς ὁ θεσπέσιος Βαπτιστὴς , τὸν δὴ παρόντα δεικνύων τὸν ἐξ οὐρανοῦ , τουτέστι Χριστὸν  , οὐκ ἐφῆκε Θεὸς οἱονεί πως ἐνέχεσθαι ταῖς ἀγκάλαις τῶν Ἰουδαίων Συναγωγῆς , οὔ τε μὴν ἐθέλει τὸν ἀπ αὐτῆς ἔχειν καρπὸν , μὴ ἄρα πως ἀπόλοιτο καὶ αὐτός 0 .
ὁ γὰρ νόμος ὀργὴν κατεργάζεται , δικαιοῦται δὲ ἐν αὐτῷ παντελῶς οὐδείς .
ἄθρει δὲ , ὅπως τοῦ λοίσθου τε καὶ ὡς ἐν πίστει λαοῦ διαδείξειεν ἂν ἐφ ἑαυτῷ τὸν τύπον εὖ μάλα Σηλώμ .
ἑρμηνεύεται γὰρ ἐκσπασμὸς , ἢ ἀπόλυσις .
δαπανώσης γὰρ ὥσπερ τῆς θείας ὀργῆς τοὺς ἐξ αἵματος Ἰσραὴλ , διά τοι τὰ εἰς Χριστὸν ἀνοσιουργήματα καὶ οὐ φορητὴν παροινίαν , ἐξεσπάσθησαν ὡς ἀπὸ θηρὸς οἱ πεπιστευκότες , καὶ ἀνεῖνται τρόπον τινὰ τῶν εἰς τὸ κολάζεσθαι δεῖν κατειληφότων δεσμῶν 0 .
σέσωσται γὰρ τὸ κατάλειμμα , κατὰ τὰς Γραφάς .
καὶ γοῦν ἔφη που Θεὸς διὰ φωνῆς προφήτου ·
ὃν τρόπον ὄταν ἐκσπάσῃ ὁ ποιμὴν ἐκ στόματος τοῦ λέοντος δύο σκέλη , ἢ λοβὸν ὠτίου , οὕτως ἐκσπασθήσονται οἱ υἱοὶ Ἰσραήλ .
ἐκσπασμὸς οὖν Σηλὼμ , ταύτῃτοι καὶ ὀνομάζεται .
παραιτοῦνται δὲ ὅτι τῆς Θάμαρ τὴν ὁμιλίαν , τουτέστι , τὸ ἐν νόμῳ καρποφορεῖν , οἱ πεπιστευκότες , καὶ ἐξεσπασμένοι τῆς τῶν ἀπωλολότων πληθύος , ἀναμάθοις ἂν ἀμογητὶ , λέγοντος τοῦ μακαρίου Παύλου περὶ αὐχημάτων τῶν κατὰ τὸν νόμον ·
ἀλλ  εἴ τινα ἦν μοι κέρδη , ταῦτα ἥγημαι διὰ Χριστὸν ζημίαν 0 .
ἐπεθύμει γὰρ δικαιοσύνην μὲν ἰδίαν οὐκ ἔχειν , φημὶ δὲ δὴ τὴν ἐν νόμῳ πάλιν , ἀλλὰ δικαιοσύνην τὴν ἐκ πίστεως τῆς ἐν Χριστῷ Ἱησοῦ .
ἀσυναφὴς οὖν τῇ Θάμαρ Σηλὼμ ὁ νεώτατος 0 .
διὰ δὲ τοῦτο χήρα μεμένηκε , καὶ μακροὺς ἐν τούτῳ διατετέλεκε χρόνους .
Οὐ γὰρ ἐφέντος Θεοῦ καρποφορεῖν ἔτι τὴν Ἰουδαίων Συναγωγὴν , χήρα τις ὥσπερ καὶ ἠτεκνωμένη καὶ ἀνδρὸς ἐρήμη , τοῦ νοητοῦ νυμφίου , κεχρημάτικέ τε καὶ γέγονεν ἀληθῶς 0 .
ἔφη γάρ που Χριστὸς , ὅτι Αὕτη οὐ γυνή μου , κ ἀγὼ οὐκ ἀνὴρ αὐτῆς 0 .
ἆρ οὖν οὐδεὶς τὸ παράπαν αὐτῆς μετὰ τοῦτο γέγονε λόγος ;
οὐ φροντίδος ἠξίωται τῆς παρὰ Θεοῦ ;
μὴ τοῦτο ὑπολάβῃς .
καίτοι γὰρ ἐπὶ ταῖς ἁπασῶν ἐσχάταις δυσσεβείαις κατεγνωσμένην , δι  ἔμφυτον ἡμερότητα κατελεήσει Θεὸς ἐν ἐσχάτοις τοῦ αἰῶνος καιροῖς ·
καρποφορήσει δὲ καὶ αὐτὴ τὰ Χριστοῦ γνωρίσματα .
κατόπιν δὲ ὅτι βαδιεῖται τῶν ἐθνῶν , δι αὐτῶν οὐδὲν ἧττον τῶν γεγραμμένων εἰσόμεθα .
ἀναβεβηκὼς γὰρ Ἰούδας κεῖραι τὰ πρόβατα αὐτοῦ , ὀδοῦ πάρεργον τὴν πρὸς αὐτὴν ἐποιεῖτο σύνοδον ·
ῥάβδον δὲ , καὶ δακτύλιον , καὶ ὁρμίσκον αὐτὴν ἐφίησιν ἔχειν , ἀποστέλλειν καὶ ἔριφον ὑπισχνούμενος .
ἱδίαν γὰρ ὥσπερ καὶ ἀναγκαιοτάτην ἔχων φροντίδα Χριστὸς τὸ δέχεσθαι τοὺς καρποὺς τῆς λογικῆς ἀγέλης , δῆλον δὲ ὅτι τῶν πεπιστευκότων καὶ ἡγιασμένων ἐν πνεύματι , παροδικὴν ὥσπερ τινὰ καὶ οὐχὶ πάντως ἐσπουδασμένην ποιήσεται κατὰ καιροὺς τὴν πρὸς τὴν τῶν Ἰουδαίων Συναγωγὴν ἐν πνεύματι κοινωνίαν 0 1 ·
ἔγκαρπον δὲ ὥσπερ ἀποφανεῖ , τὴν παρ αὐτοῦ σοφίαν ὠδίνουσαν 0 .
παραθήσεται δὲ ὥσπερ ἑαυτὸν αὐτῇ , καθάπερ καὶ ἡμῖν αὐτοῖς , ὡς ῥάβδον δυνάμεως , ὡς εἰκόνα καὶ ὁμοίωσιν τοῦ Θεοῦ καὶ Πατρὸς  τοῦτο γὰρ ὁ δακτύλιος  , ὡς ὡραῖον κάλλει παρὰ τοὺς υἱοὺς τῶν ἀνθρώπων 0 1 2 .
τουτὶ γὰρ οἶμαι δηλοῦν τὸν ὁρμίσκον .
σκεῦος γὰρ ἅπαν τὸ τελοῦν εἰς κόσμημα , κάλλους ἂν νοοῖτο σημεῖον .
ἀποστέλλει δὲ αὐτῇ καὶ τὸν ἔριφον , τουτέστι , τῶν ἡμαρτημένων χαριεῖται τὴν ἄφεσιν .
ἔριφος γὰρ κατὰ νόμον ὑπὲρ ἁμαρτίας ἐσφάζετο , καὶ πλημμελημάτων ἄφεσιν ὑπαινίττεται .
σώζεται δὲ ἡ Θάμαρ , καίτοι ψῆφον λαβοῦσα θανάτου , καὶ ποιναῖς ταῖς ἐσχάταις ὑπενηνεγμένη λοιπόν .
καταδεδίκαστο γὰρ ἡ Θάμαρ ὡς πεπορνευμένη .
σώζεται δὲ ὅμως ·
ὑπέδειξε γὰρ τὴν ῥάβδον , τὸν δακτύλιόν τε καὶ τὸν ὁρμίσκον .
διωμολόγηκέ τε σαφῶς ὡς κεκυοφόρηκεν ἐξ Ἰούδα , καὶ τὸν αὐτοῦ καρπὸν ἔχοι .
ἀπαλλάξει δὲ καὶ αὐτὴν τοῦ κολάζεσθαι δεῖν τὴν τῶν Ἰουδαίων Συναγωγὴν κατὰ καιροὺς ὁ Χριστὸς , τῆς πρὸς αὐτὸν κοινωνίας τὰ σύμβολα φέρουσαν , καὶ ὅτι κεκυοφόρηκε τὰ αὐτοῦ δεικνύουσαν ἐναργῶς .
Οὕτω γάρ που καὶ αὐτοί φασιν , οἱ διὰ τῆς εἰς Χριστὸν πίστεως εὐδοκιμεῖν ᾑρημένοι ·
διὰ τὸν φόβον σου , Κύριε , ἐν γαστρὶ ἐλάβομεν , καὶ ὠδινήσαμεν , καὶ ἐτέκομεν πνεῦμα σωτηρίας σου , ὃ ἐκυήσαμεν ἐπὶ τῆς γῆς .
θάμαρ δὲ ξυνωρίδα βρεφῶν ὠδίνουσα , πρὸς αὐτῷ γέγονε τῷ τόκῳ λοιπόν .
Εἶτα καθίησι μὲν ὁ πρωτότοκος τὴν χεῖρα ·
συνενεγκόντος δὲ αὖ πρὸς τὸ ἀνόπιν αὐτὴν , καίτοι σπαρτίον ἤδη λαβοῦσαν τὸ κόκκινον , προεκθρώσκει τὸ δεύτερον , οἷά τινος φραγμοῦ διακεκομμένου , εἶτα κάτεισιν ὁ πρῶτος , λοῖσθος .
γένοιτο δ  ἂν καὶ τοῦτο σημεῖον οὐκ ἀσυμφανὲς ἡμῖν τοῦ προκεκλῆσθαι τὰ ἔθνη τῶν ἐξ αἵματος Ἰσραὴλ , καὶ τὴν τοῦ πρωτοτόκου δόξαν ἑλεῖν τοὺς ἐν ὑστέροις καιροῖς ἐκτετιμημένους .
ἕψεται δὲ ὅτι καὶ αὐτὸς , οὐκ ἀμφίλογον , τὴν Χριστοῦ θυσίαν καταδεξάμενος 0 ·
αἵματος γὰρ τοῦ ἁγίου τύπος ἂν εἴη τὸ κόκκινον .
τίς οὖν ἄρα ἐστὶν ὁ τὸ μεσότοιχον τοῦ φραγμοῦ λύσας , καὶ ἐν τάξει μὲν πρωτοτόκου κεκληκὼς τὸν δεύτερον , κατόπιν δὲ θεὶς τὸν πρῶτον ;
ἢ δῆλον ὅτι Χριστός 0 1 ·
δι  οὗ καὶ μεθ οὗ ἡ δόξα τῷ Θεῷ καὶ Πατρὶ σὺν ἁγίῳ Πνεύματι εἰς τοὺς αἰῶνας τῶν αἰώνων 0 .
ἐπὶ τὰ λοιπὰ τῶν λόγων ἰτέον , ὧν ἤδη φθάσαντες πεποιήμεθα , περὶ τοῦ Ἰωσήφ ·
εἰς τέλος ἡμῖν ἡκούσης τὸ αὐτῇ πρέπον ἤδη τῆς μεταξὺ παρεισκεκριμένης ἱστορίας 0 .
τῆς περὶ τοῦ Ἰούδα , φημὶ , καὶ μέντοι καὶ τῆς Θάμαρ 0 .
μεταβαλόντες γὰρ εἰς τὸ Χριστοῦ πρόσωπον τὸν θεσπέσιον Ἰωσὴφ , ἐμβεβλῆσθαι μὲν ἐν τῷ λάκκῳ παρὰ τῶν ἀδελφῶν ἐλέγομεν ·
ἀνακεκομίσθαι δὲ αὖ καὶ καταπεπράσθαι τοῖς Ἰσμαηλίταις , οἳ καὶ ἀρωμάτων τῶν εὐοσμοτάτων ἔμποροί τε ἦσαν καὶ τοῖς οὐκ ἔχουσι διακομισταί .
ἀπενηνέχθαι τε δι ἐκείνων αὐτὸν εἰς τὴν Αἰγυπτίων , προσθέντες εἰρήκαμεν .
ὅτι καθεὶς ἑαυτὸν εἰς κένωσιν ὁ Μονογενὴς , καὶ ἐν τοῖς καθ ἡμᾶς γεγονώς 0 ·
κεχρῃματικὼς καὶ ἀδελφὸς τοῖς ἐπὶ τῆς γῆς , καὶ πρό γε τῶν ἄλλων τοῖς ἐξ Ἰσραὴλ , θάνατον ὑπέμεινε , καὶ ἀνέτλη σταυρὸν , καταβέβηκέ τε εἰς ᾄδου , οὗ καὶ εἰς τύπον ὁ λάκκος 0 .
πλὴν ἀνεβίω πάλιν , καὶ τῶν ἐξ αἵματος Ἰσραὴλ ἀπενοσφίζετο .
δέδοται δὲ ὥσπερ τοῖς τῶν νοητῶν ἀρωμάτων ἐμπόροις , τουτέστι , τοῖς ἁγίοις ἀποστόλοις , οἳ τὸ αὐτοῦ μῦρον εὐωδιάζοντες , εἰς τὴν τῶν ἐθνῶν ἀφίκοντο χώραν , διὰ τῶν εὐαγγελικῶν κηρυγμάτων τοῖς οὐκ εἰδόσιν αὐτὸν ἀποφέροντες , τὴν τοῦ δούλου μορφὴν περικείμενον .
κηρύσσεται γὰρ δι ἡμᾶς ἐν σαρκὶ γεγονὼς , καὶ ἐν τῇ τοῦ δούλου μορφῇ .
τοῦτο , οἶμαι , ἐστὶ τὸ ἀπενεχθῆναι τὸν Ἰωσὴφ διὰ τῶν Ἰσμαηλιτῶν εἰς Αἴγυπτον .
τί οὖν ἄρα συνέβη παθεῖν ἐκεῖ γεγονότα , τί δὲ ἔδει πρὸς τοῦτο δράσαι , καταθρῶμεν , εἰ δοκεῖ .
ἔτι μὲν γὰρ νέος ὢν καὶ ἐν ἐφήβοις τελῶν , ἐνίκα τῆς Αἰγυπτίας τὸ ἀσελγὲς , μονονουχὶ καὶ σὺν βίᾳ πολλῇ κατωθούμενος εἴς γε τὸ θελῆσαι δρᾷν ἃ μὴ θέμις 0 .
ἡ μὲν γὰρ ἐξῆπτο τῶν ἱματίων ἀπρίξ τε καὶ ἀναιδῶς , καὶ εἰς ἀνεθέλητον ἁμαρτίαν οὐ μετρίως κατεβιάζετο .
ὁ δὲ καὶ αὐτὸ τὸ ἱμάτιον ἀφεὶς , μαχλώσης ἀγρίας ἀπηλλάττετο , καὶ ἀνάλωτος ἦν τῷ πάθει .
σεσυκοφάντηται δὲ μετὰ τοῦτο , περιτρέποντος εἰς αὐτὸν τοῦ γυναίου τὰ ἐγκλήματα , ἐν αἰτίαις αἰσχρότητος ὁ σώφρων τε καὶ φιλελεύθερος ἦν .
πλὴν ἐκράτει τοῦ δεσμωτηρίου , φησί .
γέγονε δὲ καὶ ἐν τοῖς ἔθνεσιν ὁ Χριστὸς , ὡς ἐν προσώπῳ , φημὶ , τῶν ἁγίων ἀποστόλων , οἳ καὶ τὰ στίγματα αὐτοῦ περιφέρειν ἔφασκον ἐν ἰδίῳ σώματι 0 .
παρῃτοῦντο μὲν γὰρ συσχηματίζεσθαι τοῖς τὰ ἐν κόσμῳ φρονεῖν ἑλομένοις , ἀπωτάτω δὲ ἦσαν σαρκικῶν ἐπιθυμιῶν .
τοιουτοσὶ γὰρ ἀεὶ ὁ τῶν ἁγίων βίος 0 .
ἀλλ ἐπεβουλεύοντο διὰ τοῦτο , καὶ δὴ καὶ συκοφαντούμενοι παρὰ τῶν εἰωθότων ἡγεῖσθαι φορτικοὺς τοὺς ἐν Χριστῷ ζῇν ἐθέλοντας , πειρασμοῖς περιπεπτώκασι , δεσμῶται γεγόνασι .
πλὴν ἐμέμνηντο Χριστοῦ λέγοντος ·
ἐπειδὴ δὲ ἐκ τοῦ κόσμου οὐκ ἐστὲ , διὰ τοῦτο μισεῖ ὑμᾶς ὁ κόσμος ·
καθάπερ ἀμέλει καὶ τὸν Ἰωσὴφ ἡ μαχλῶσα γυνή 0 .
πλὴν καὶ ἐν αὐτοῖς ἐπλατύνοντο τοῖς πόνοις , τῆς τοῦ Θεοῦ χάριτος ἐξημερούσης αὐτοὺς , οὓς ἦν μάλιστα διαπονήσειν εἰκός .
ἐπεγάννυτο γὰρ , ὡς ἔφην , ὁ δεσμοφύλαξ τῷ Ἰωσήφ .
Εἶτα τῶν εὐνούχων τοῦ Φαραὼ , τοῦ τε οἰνοχόου , φημὶ , καὶ προσέτι τοῦ σιτοποιοῦ , δεδεμένων , διεσάφει τὰ ὀνείρατα .
καὶ διὰ τοῦτο , φησὶ , ὁ θεσπέσιος Ἰωσὴφ οὐ μετρίως ἐθαυμάζετο ·
ἐνυπνιασθέντος δὲ καὶ αὐτοῦ τοῦ Φαραὼ τήν τε ἐσομένην οὐκ εἰς μακρὰν εὐκαρπίαν καὶ τὸν ἐκ τοῦ λιμοῦ πόνον , ὡς ἐν βουσὶ μὲν πρότερον πίοσί τε καὶ ἰσχναῖς , ὡς ἐν ἀστάχυσι δὲ μετὰ τοῦτο τεθεαμένου 0 1 ·
τῶν τε ἐν Αἰγύπτῳ σοφῶν οὐδὲν ἐχόντων εἰπεῖν , ἀπειρηκότων δὲ παντελῶς πρὸς τὸ δύνασθαι διατρανοῦν τὰ ἐκ τῶν ὁραμάτων ὑποδηλούμενα ·
μεμαρτύρηται μὲν αὐτὸς ὡς οἷός τε τοῦτο δρᾷν 0 ·
παρελθὼν δὲ διεσάφει .
καὶ δὴ καὶ θαυμάσας ὁ Φαραὼ , ταμίαν αὐτὸν καὶ ἡγούμενον ἐπὶ τὴν ἑαυτοῦ καθίστησιν ἀρχήν .
ἐδιώκετο μὲρ γὰρ ὁ Χριστὸς , καθάπερ ἔφην ἀρτίως , ὡς ἐν προσώπῳ τῶν ἁγίων ἀποστόλων 0 .
ἀλλ ἐν αὐτοῖς ὄντες τοῖς πόνοις οἱ περὶ ὧν ὁ λόγος , ὡς σοφοὶ λίαν καὶ τὰ πολλοῖς ἀπόῤῥητα διατρανοῦν οἷοί τε , φανεροὶ μὲν ἦσαν ἐν ἀρχαῖς τῶν ἐν κόσμῳ τισὶν , εἶτα καὶ αὐτοῖς τοῖς κρατοῦσι τῆς γῆς , οἳ καὶ πιστεύσαντες ὅτι καὶ αὐτὴν ἔχουσι τῶν ἐσομένων τὴν γνῶσιν , ἐξ ἀποκαλύψεως Θεοῦ ἐν Πνεύματι , οἰκονόμους καὶ ἄρχοντας ἐθνῶν γίνεσθαι συγκεχωρήκασι , διανέμειν τε τοῖς ἐν λιμῷ μαθημάτων , ἃ καὶ εἰς ζωὴν συνέχει τὴν ἀκήρατον , τουτέστι τὸν θεῖόν τε καὶ οὐράνιον λόγον , καὶ τὴν εἰς πᾶν ὁτιοῦν τῶν ἀρίστων ἀποκομίζουσαν παίδευσιν 0 .
Οὗτοι καὶ κατεκτήσαντο , μᾶλλον δὲ δι αὐτῶν ὁ Χριστὸς , τῷ Θεῷ καὶ Πατρὶ τὴν τῶν ἐθνῶν χώραν , καθάπερ ἀμέλει καὶ τῷ Φαραὼ τὴν τῶν Αἰγυπτίων ὁ Ἰωσὴφ , ᾧ καὶ γεγόνασιν υἱοὶ δύο , Μανασσῆς καὶ Ἐφραῒμ , ἐκ μητρὸς Ἀσενὲθ τῆς Πετεφρῆ θυγατρὸς , ὃς ἦν ἱερεύς 0 .
καὶ ἑρμηνεύεται μὲν ὁ Μανασσῆς , λήθη κακῶν τῶν συμβεβηκότων ·
εἰς αὔξην τε καὶ ἐπίδοσιν τὴν εἴς γε τὸ ἄμεινον , ὁ Ἐφραΐμ 0 .
ἐξ ἱερᾶς γὰρ ὥσπερ μητρὸς , φημὶ δὲ τῆς Ἐκκλησίας , καρποὶ γεγόνασι , καὶ ἐν υἱοῖς Θεοῦ διὰ πίστεως τῆς ἐν Χριστῷ καταλογισθεῖεν ἂν οἱ ἐξ ἐθνῶν κεκλημένοι , οἳ καὶ εἰς λήθην ἐνεχθήσονται τῶν πόνων .
ἐπιλήσονται γὰρ , φησὶ , τὴν θλίψιν αὐτῶν τὴν πρώτην , καὶ οὐ μὴ ἀναβῇ αὐτῶν ἐπὶ τὴν καρδίαν .
ἐπὶ γὰρ κεφαλῆς αὐτῶν αἴνεσις , καὶ ἀγαλλίαμα , καὶ εὐφροσύνη καταλήψεται αὐτούς 0 .
ἀπέδρα ὀδύνη , λύπη καὶ στεναγμός .
ἥξουσι δὴ οὖν κατὰ καιρὸν εἰς λήθην κακῶν , βαδιοῦνται δὲ καὶ εἰς αὔξην , ἐπὶ τὸ τῆς ἐλπίδος γλυκὺ διατρέχοντες πέρας .
μετοιχήσονται γὰρ ἐκ τῶν ἐπιγείων εἰς τὰ ἐπουράνια , ἀπὸ τῶν ἐν χρόνῳ μεμετρημένων εἰς τὰ ἐπέκεινα χρόνου ·
ἐκ φθορᾶς εἰς ἀφθαρσίαν , εἰς δόξαν ἐξ ἀτιμίας , ἐξ ἀσθενείας εἰς δύναμιν 0 1 .
ἐγκειμένου δὲ ἔτι καὶ παρατείνοντος τοῦ λιμοῦ , κατέβησαν οἱ ἐξ Ἰακὼβ εἰς Αἴγυπτον πρίασθαι τροφάς .
Εἶτα μικροῦ μεταξὺ παρεισθέοντος λόγου , μονονουχὶ δὲ καὶ ἐναθύροντος αὐτοῖς τοῦ Ἰωσὴφ  ἔφασκε γὰρ ὡς ἤκιστα μὲν σιτίων ἔνεκα , κατασκεψόμενοι δὲ μᾶλλον ἥκουσι τὴν γῆν  , προσαπαιτοῦντος δὲ τὸν Βενιαμὶν , ὃς ἦν ἀδελφὸς αὐτῷ καὶ νεώτατος , ἐνισταμένου δὲ ὅτι οὐκ ἂν τῆς Αἰγυπτίων ἀζήμιοι ἀπαλλάξειαν , εἰ μὴ παροίσειαν τὸ μειράκιον 0 ·
ἄγεται μόλις ἐφέντος αὐτοῖς τοῦ πατρός .
ἐπειδὴ δὲ ἧκον ὁμοῦ τῷ παιδὶ , λοιπὸν ἐπὶ τὴν ἑστίαν ἐκάλει , ὕδατι δὲ διανενιμμένους ἄρτοις τε καὶ οἴνῳ κατεκορέννυ λοιπόν .
τεθλιμμένοι γὰρ ὥσπερ καὶ ἀφορήτῳ λιμῷ ἐκπεπιεσμένοι , δῆλον δὲ ὅτι τῷ νοητῷ , κατὰ καιροὺς Ἰουδαῖοι , τὴν ὀφρὺν ἀφέντες τὴν ὑψηλὴν καὶ ἀγέρωχον , ἥξουσιν ἐπὶ Χριστὸν , τῆς παρ αὐτοῦ γλιχο μένοι τροφῆς , ἁγίας τε καὶ πνευματικῆς , φημὶ , καὶ ζωοποιοῦ 0 1 .
ὁ δὲ οὐ προσδέξεται μὲν , πλὴν οὐ δίχα τοῦ νέου λαοῦ , οὗ καὶ εἰς τύπον εἴη ἂν ὁ Βενιαμίν .
ἐλθόντες δὲ ὥσπερ ἐν ὁμοψυχίᾳ καὶ ὡς ἐν γνώμῃ μιᾷ , προσδέξεται μὲν ἱλαρῶς , εἰσοίσει δὲ ὥσπερ εἰς ἴδιον οἶκον , τουτέστι , τὴν Ἐκκλησίαν 0 1 .
Εἶτα διανίψων ὕδατι καθαρῷ , τῷ τῆς παλιγγενεσίας λουτρῷ , ἄρτῳ τε καὶ οἴνῳ διαθρέψει , Μυστικῶς ὁ λόγος .
πλὴν κ ἀκεῖνο πρὸς τούτῳ λέγωμεν ·
ἀνεγνωρίζετο μὲν γὰρ τοῖς ἀδελφοῖς ὁ Ἰωσὴφ ἄμα τῷ Βενιαμὶν ἀφιγμένοις , καὶ δὴ καὶ τραπέζης αὐτοὺς ἠξίου , καθάπερ ἔναγχος ἔφην .
κλῆρον δὲ οὐδένα δοὺς , ὅλως ἀποτρέχειν ἐκέλευε κατακομιοῦντας πρὸς αὐτὸν τὸν πατέρα , φημὶ δὴ τὸν Ἰακώβ .
ἐπειδὴ δὲ καταβέβηκε , καὶ ἤδη παρόντα τεθέαται τοῖς τέκνοις ὁμοῦ , τότε δὴ , τότε τὴν ἁπασῶν ἀρίστην ἀπένειμε γῆν .
σημεῖον δ ἂν γένοιτο καὶ τοῦτο σαφὲς , ὅτι δέξεται μὲν ὁ Χριστὸς τοὺς ἐξ Ἰσραὴλ ἐπιστρέφοντας ἐν ἐσχάτοις τοῦ αἰῶνος καιροῖς , συνόντος αὐτοῖς δηλονότι κατὰ τρόπον ὁμοψυχίας καὶ τοῦ νέου λαοῦ .
τοῦτο γὰρ , ὡς ἔφην , ὁ Βενιαμίν 0 .
πλὴν οὐ δίχα τῶν ἁγίων Πατέρων ὁ ἐν ἐλπίσιν ἡμῖν ἀποδοθήσεται κλῆρος .
ὥσπερ γὰρ αὐτοὶ , καίτοι κατὰ πίστιν ἀποθανόντες , ὡς γοῦν ὁ σοφὸς ἔφη Παῦλος , Οὐκ ἐκομίσαντο τὴν ἐπαγγελίαν , τοῦ Θεοῦ , περὶ ἡμῶν κρεῖττόν τι προβλεψαμένου , ἵνα μὴ χωρὶς ἡμῶν τελειωθῶσιν ·
οὕτω καὶ ἡμεῖς περιμενοῦμεν τοὺς Πατέρας , ἵνα μὴ χωρὶς αὐτῶν τελειωθῶμεν .
ὁμοῦ τοιγαροῦν τοῖς ἁγίοις Πατράσιν , οἱ πρῶτοί τε καὶ μέσοι καὶ τελευταῖοι λαοὶ , τὸν ἄριστόν τε καὶ ἀνεκποίητον τῆς τῶν οὐρανῶν βασιλείας ἀποληψόμεθα κλῆρον ἐν Χριστῷ ·
δι οὗ καὶ μεθ οὗ τῷ Θεῷ καὶ Πατρὶ ἡ δόξα σὺν ἀγίῳ Πνεύματι εἰς τοὺς αἰῶνας 0 .
πᾶσα μὲν δόσις ἀγαθὴ , καὶ πᾶν δώρημα τέλειον ἄνωθέν ἐστι καταβαῖνον ἐκ τοῦ Πατρὸς τῶν φώτων 0 .
Οὐδὲν δὲ εἶναί φημι τῶν οὕτω σεπτῶν καὶ ἐξῃρημένων ἀγαθῶν , ὂ μὴ διὰ Χριστοῦ κερδαίνομεν .
γέγονε γὰρ , φησὶ , μεσίτης Θεοῦ καὶ ἀνθρώπων , καὶ δι αὐτοῦ τὴν προσαγωγὴν ἐσχήκαμεν ἐν ἑνὶ Πνεύματι πρὸς τὸν ἐν οὐρανοῖς Πατέρα καὶ Θεόν .
Οὐδεὶς ἔρχεται πρὸς τὸν Πατέρα , εἰ μὴ δι ἐμοῦ 0 .
ἐν αὐτῷ δὲ καὶ δι αὐτοῦ πᾶν πλήρωμα χάριτος καὶ κληροδοσία λαμπρά 0 .
πλούσιος γὰρ ὢν ὁ Θεὸς , ἐπτώχευσε δι ἡμᾶς , ἴνα ἡμεῖς τῇ αὐτοῦ πτωχείᾳ πλουτήσωμεν , καὶ εἰς τὴν τῶν ἁγίων Πατέρων ἀναφοιτῶντες δόξαν , καὶ τῆς αὐτοῖς ὅτι μάλιστα πρεπωδεστάτης ἐλπίδος μεταλαχεῖν ἰσχύσωμεν .
θέα δὲ ἀληθῆ τὸν ἐπὶ τούτοις λόγον , τοῖς ἱεροῖς Γράμμασιν ἐνιεὶς τὸν τῆς διανοίας ὀφθαλμόν .
ἔχει γὰρ ὧδε πάλιν ·
ἐγένετο δὲ μετὰ τὰ ῥήματα ταῦτα , καὶ ἀνηγγέλη τῷ Ἰωσὴφ , ὅτι ὁ πατὴρ αὐτοῦ ἐνοχλεῖται .
καὶ ἀναλαβὼν τοὺς δύο υἱοὺς αὐτοῦ τὸν Μανασσῆ καὶ τὸν Ἐφραῒμ , ἦλθε πρὸς Ἰακώβ .
ἀπηγ γέλη δὲ τῷ Ἰακὼβ , λέγοντες ·
ἰδοὺ ὁ υἱός σου Ἰωσὴφ ἔρχεται πρὸς σέ ·
καὶ ἐνισχύσας Ἰσραὴλ ἐκάθισεν ἐπὶ τὴν κλίνην .
καὶ εἶπεν Ἰακὼβ τῷ Ἰωσήφ ·
ὁ Θεός μου ὤφθη μοι ἐν Λουζᾷ ἐν γῇ Χαναὰν , καὶ εὐλόγησέ με , καὶ εἶπέ μοι ·
ἰδοὺ ἐγὼ αὐξήσω σε καὶ πληθυνῶ σε , καὶ ποιήσω σε εἰς συναγωγὰς ἐθνῶν , καὶ δώσω σοι τὴν γῆν ταύτην , καὶ τῷ σπέρματί σου μετὰ σὲ εἰς κατάσχεσιν αἰώνιον 0 .
νῦν οὖν οἱ δύο σου υἱοὶ , οἱ γενόμενοί σοι ἐν γῇ Αἰγύπτῳ , πρὸ τοῦ με ἐλθεῖν πρὸς σὲ εἰς Αἴγυπτον , ἐμοί εἰσιν , Ἐφραῒμ καὶ Μανασσῆς , ὡς Ῥουβεὶμ καὶ Συμεὼν ἔσονταί μοι .
τὰ δὲ ἔκγονα , ἃ ἐὰν γεννήσῃς μετὰ ταῦτα , σοὶ ἔσονται , ἐπὶ τῷ ὀνόματι τῶν ἀδελφῶν αὐτῶν κληθήσονται ἐν τοῖς ἐκείνων κλήροις .
ἐγὼ δὴ ἡνίκα ἠρχόμην ἐκ τῆς Μεσοποταμίας τῆς Συρίας , ἀπέθανε Ῥαχὴλ ἡ μήτηρ σου ἐν γῇ Χαναὰν , ἐγγίζοντός μου κατὰ τὸν ἱππόδρομον Χαβραθᾶ τῆς γῆς τοῦ ἐλθεῖν εἰς γῆν Ἐφραθᾶ , καὶ κατώρυξα αὐτὴν ἐν τῇ ὁδῷ τοῦ ἱπποδρόμου .
Αὕτη ἐστὶ Βηθλεέμ .
ἐτέθραπτο μὲν γὰρ ὁ μακάριος Ἰακὼβ ἐν γήρει καλῷ , κατὰ τὸ γεγραμμένον .
ἐπειδὴ δὲ τῶν καθ  ἡμᾶς ἀπεδήμει πραγμάτων , εὐλογεῖν ἐσκέπτετο τοὺς ἐξ Ἰωσήφ ·
οἳ ἐπείπερ ἦσαν ἐκ μητρὸς ἀλλογενοῦς , τῆς Ἀσενὲθ θυγατρὸς ἱερέως τοῦ Πετεφρῆ , ἵνα μήτις αὐτοὺς καταμυσάττοιτο τῶν ἐξ Ἰσραὴλ , ἔκφυλόν τε καὶ ὀθνεῖον ἡγοῖτο τὸ γένος , σοφῶς τε καὶ οἰκονομικῶς ὁ θεσπέσιος Ἰακὼβ αὐτόν τε τὸν Ἰωσὴφ καὶ ἑτέρους υἱοὺς εἰσπειρᾶται διδάσκειν , ὅτι ταῖς θείαις ἑπόμενος ψήφοις , πάντας οἰκειοῦται τοὺς ἐξ αὐτῶν γεγονότας .
ὤφθη γάρ μοι , φησὶν , ὁ Θεὸς ἐν γῇ Χαναὰν , καὶ ὅτι πλείστων μὲν ὅσων ἔσομαι λαῶν πατὴρ , κατευρυνθήσομαι δὲ καὶ εἰς ἔθνη καὶ συναγωγὰς ἐθνῶν , ἀναφανδὸν ἐπηγγέλλετο Ἐν ταυτῷ δὴ οὖν , καὶ Θεὸν ἀναπείθει τιμᾷν ταῖς εἰς ἀλήθειαν δόξαις .